**Adele Jergens** (født **Adele Louisa Jurgens** 26. november 1917, død 22. november 2002) var en amerikansk skuespillerinne, danserinne og modell.

Barndom
-------

Adele Louisa Jurgens ble født 26. november 1917 i Brooklyn i New York City, som den yngste av fire søsken. Som barn tok hun balletttimer, men ble senere mer interessert i burlesk. Som 14-åring fikk Jergens stipend på Albertina Rasch Dance School på Manhattan.

Karriere
--------

Da Jergens var i tenårene arbeidet hun som korpike på Brooklyn Fox Theatre, og senere i *Ziegfeld Follies*, for å forsørge familien. Jergens debuterte på Broadway i 1935, da hun var korpike i musikalen *Jubilee*. Hun fikk kontrakt med John Robert Powers' modellbyrå i 1938, og arbeidet en kort periode som en Rockette. Jergens fikk mye opperksomhet da hun ble kåret til Miss World's Fairest på New York World's Fair 1939.

På begynnelsen av 1940-tallet var hun reserven til Gypsy Rose Lee i Broadway-forestillingen *Star and Garter*. Da Lee var borte et par uker grunnet sykdom, ble Jergens oppdaget av en talentspeider og fikk filmkontrakt. Hun hadde først en kortvarig kontrakt med 20th Century Fox, før hun signerte en sjuårskontrakt med Columbia Pictures.

De neste årene spilte Jergens i filmer som *Tusen og en natt* (1945), med Cornel Wilde og Evelyn Keyes, *The Corpse Came C.O.D.* (1947), med George Brent og Joan Blondell, *Down to Earth* (1947), med Rita Hayworth, *Jeg viser børster* (1948), med Red Skelton, og *Fortidens skygger* (1948), med William Holden. Hun spilte også moren til Marilyn Monroe i *Ladies of the Chorus* (1948), til tross for at hun bare var ni år eldre enn henne.

På 1950-tallet spilte Jergens i filmer som *Sugarfoot* (1951), *Abbott og Costello og den usynlige mann* (1951), *Somebody Loves Me - Slagerkavalkaden* (1952), *Unna for brannmann* (1954), *Spindelvev* (1955) *Day the World Ended* (1955) og *Girls in Prison* (1956), samt hadde gjesteroller i TV-serier som *Racket Squad*, *The Abbott and Costello Show*, *I Married Joan*, *Damon Runyon Theater* og *The George Burns and Gracie Allen Show*.

Jergens pensjonerte seg i 1956 for å fokusere på morsrollen. Hun fikk en stjerne på Hollywood Walk of Fame i 1960.

Privatliv
---------

I 1949 innledet Jergens et forhold til den daværende skuespilleren Ronald Reagan. Den 6. oktober 1951 giftet hun seg med skuespilleren Glenn Langan i New York. De hadde møttes under innspillingen av *Treasure of Monte Cristo* (1949), og spilte senere sammen i *The Big Chase* (1954). Ekteparet fikk sønnen Tracy sammen, og var gift til Langans død i 1991. Jergens døde 22. november 2002 i sitt hjem i Camarillo i California.

Filmografi (utvalg)
-------------------

* 

* 1948 – *Ladies of the Chorus*

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Discogs, Discogs artist-ID 3316437, besøkt 9. oktober 2017[Hentet fra Wikidata]
3. 1 2   Find a Grave, Find a Grave-ID 7000039, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6vn7cr6, besøkt 9. oktober 2017[Hentet fra Wikidata]
5. 1 2 3  Hagen, Ray; Wagner, Laura (2004). *Killer Tomatoes: Fifteen Tough Film Dames*. McFarland. s. 92. ISBN 978-0786480739.
6. 1 2 3  «Adele Jergens». *The Daily Telegraph*. 10. desember 2002.
7. 1 2 3 4  Bergan, Ronald (13. desember 2002). «Obituary: Adele Jergens». *The Guardian*.
8. 1 2  McLellan, Dennis (9. desember 2002). «Adele Jergens, 84; Blond Bombshell in Many Films». *Los Angeles Times*.
9. ↑  Hagen, Ray; Wagner, Laura (2004). *Killer Tomatoes: Fifteen Tough Film Dames*. McFarland. s. 93. ISBN 978-0786480739.
10. ↑  Morgan, Michelle (2007). *Marilyn Monroe: Private and Undisclosed*. Constable. s. 73. ISBN 978-1845295240.
11. ↑  «Adele Jergens». Hollywood Chamber of Commerce.
12. ↑  Hagen, Ray; Wagner, Laura (2004). *Killer Tomatoes: Fifteen Tough Film Dames*. McFarland. s. 96. ISBN 978-0786480739.
13. ↑  Hagen, Ray; Wagner, Laura (2004). *Killer Tomatoes: Fifteen Tough Film Dames*. McFarland. s. 98. ISBN 978-0786480739.

Eksterne lenker
---------------

* (en) Adele Jergens på Internet Movie Database Rediger på Wikidata

* (sv) Adele Jergens i Svensk Filmdatabas Rediger på Wikidata

* (fr) Adele Jergens på Allociné Rediger på Wikidata

* (en) Adele Jergens på AllMovie Rediger på Wikidata

* (en) Adele Jergens hos The Movie Database Rediger på Wikidata

* (en) Adele Jergens hos Internet Broadway Database Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |